b'\n_START_ARTICLE_\nMaire Forsel\n_START_PARAGRAPH_\nMaire Forsel (s\xc3\xbcndinud 21. juulil 1963) on eesti ettev\xc3\xb5tja ja sotsioloog._NEWLINE_Ta sai laiemalt tuntuks jaanuaris 2015, kui avaldas oma ettev\xc3\xb5tte Leisi Lapikoja Facebooki seinal loo ausa ettev\xc3\xb5tluse hinnast. Postitus j\xc3\xb5udis l\xc3\xbchikese ajaga rohkem kui saja tuhande Facebooki kasutajani ning selle avaldasid v\xc3\xb5i seda refereerisid paljud ajakirjandusv\xc3\xa4ljaanded (\xc3\x84rip\xc3\xa4ev, Maaleht, \xc3\x95htuleht, Meie Maa, Eesti P\xc3\xa4evaleht Rootsis jt). Kirjutisele j\xc3\xa4rgnes mitu j\xc3\xa4rellugu ja debatt Eesti tookordse rahandusministri Maris Lauriga Kuku raadios. Sestpeale on Forselist saanud omamoodi mikroettev\xc3\xb5tjate eestk\xc3\xb5neleja, kes propageerib maaelu ja innustab inimesi looma oma ettev\xc3\xb5tteid ning mitte ootama, et riik neile heaolu kandikul k\xc3\xa4tte tooks._NEWLINE_Tema mikroettev\xc3\xb5te Leisi Lapikoda tootis kunstnik Hege Runneli disainiga k\xc3\xa4sit\xc3\xb6\xc3\xb6patju.\n_START_SECTION_\nIsiklikku\n_START_PARAGRAPH_\nMaire Forsel on kahe t\xc3\xa4iskasvanud t\xc3\xbctre ema.'